આપણે ત્યાં લગ્નનાં ચાર- પાંચ વર્ષ પસાર થાય, એકાદ-બે બાળકો આવે અને ઘર-બાર સેટ થાય એટલે લગ્નની ગાડી ટ્રેક પરથી નહીં ઉતરે એવું માની લેવામાં આવતું. રેર સંજોગોમાં જ દંપતિ ચાલીસ-પચાસ વર્ષે અલગ થવાનું જોખમ લેતા. પણ હવે લગ્નની કોઈપણ ઉંમર ડિવોર્સ પ્રૂફ નથી. વાળમાં સફેદી આવ્યા પછી છૂટા પડવું એને ગ્રે ડિવોર્સ કહેવાય…અને ભારતમાં પણ એનું પ્રમાણ ધીરેધીરે વધી રહ્યું છે. એનાં કારણો તથા પરિણામો ખરેખર જાણવા અને સમજવા જેવા છે.